ผีหัวขาด (ภาพยนตร์)
ผีหัวขาด เป็นภาพยนตร์เรื่องแรกของพระนครฟิลม์ เกี่ยวกับผีหัวขาด ซึ่งจะเป็นแนวสยองขวัญ ตลก ซึ่งออกฉายเมื่อวันที่ 18 ตุลาคม พ.ศ. 2545 โดยมีภาคต่อคือ ผีหัวขาด 2
ไอ้เดี่ยว(ฌานิศ ใหญ่เสมอ)เด็กหนุ่มลูกกำพร้า ได้ร่ำเรียนมวยมาจากพ่อซึ่งเป็นนักมวยเก่าหลังจากพ่อไอ้เดี่ยว(สามารถ พยัคฆ์อรุณ)ตาย ได้บอกให้ออกตามหาเพื่อนชื่อโกร๋น ซึ่งเป็นเพื่อนรักแต่เก่าก่อนที่หมู่บ้านใต้เมื่อไอ้เดี่ยวมาถึงหมู่บ้านใต้มันไม่รู้จักใครจึงต้องไปขอหลวงตา(สีเทา)อาศัยวัดเป็นซุกหัวนอน ที่นั่นทำให้เดี่ยวได้เจอกับทับทิม(นพวรรณ ศรีนิกร)สาวสวยประจำหมู่บ้าน จนเกิดความรักกัน
เมื่อพ่อ(โย่ง เชิญยิ้ม)ของทับทิมรู้เรื่องนี้เข้าก็ไม่พอใจ พยายามกีดกันคนทั้งสองออกจากกัน เพราะพ่อทับทิมต้องการให้เธอแต่งงานกับไอ้มาด (ธนิสร สัตยมงคล) ลูกชายกำนันเข้ม(โน้ต เชิญยิ้ม)
ไอ้มาด เป็นนักมวยเก่งกาจของหมู่บ้านใต้ แต่มีนิสัยเกะกะระรานชอบหาเรื่องคนอื่นเพราะถือว่าตัวเองเก่งมวยและเป็นลูกชายกำนัน วันหนึ่งขณะที่ไอ้มาดกำลังรุมทำร้ายชาวบ้านคนหนึ่งอยู่นั้น ไอ้เดี่ยวได้เข้ามาช่วยชายคนนั้น ทำให้ไอ้มาดไม่พอใจ ทั้งสองจึงทะเลาะกัน ก่อนไปไอ้มาดกล่าวคำอาฆาตผูกใจเจ็บไอ้เดี่ยวไว้
หลังจากนั้นไม่นานไอ้เดี่ยวได้รู้จักกับอาจารย์โกย(เทพ โพธิ์งาม) คือโกร๋นที่มันตามหา อาจารย์โกยมีลูกศิษย์คนสนิทชื่อไอ้หมึก(ชูศรี เชิญยิ้ม)ซึ่งชอบเล่นการพนันเป็นชีวิตจิตใจ วันหนึ่งไอ้หมึกไปเล่นการพนันที่บ่อนเฮียย้ง(ถั่วแระ เชิญยิ้ม) แต่ถูกสมพงศ์(ปราปต์ปฎล สุวรรณบาง) ลูกชายเฮียย้งโกง จนเป็นหนี้เป็นสินมากมาย สมพงศ์ขอให้ไอ้มาด เพื่อนสนิทของมันมาทวงหนี้กับไอ้หมึก
เมื่อไอ้หมึกไม่มีเงินให้ ไอ้มาดกับพวกก็รุมทำร้ายไอ้หมึกจนสะบักสะบอม ไอ้เดี่ยวซึ่งบังเอิญเดินผ่านมาเจอได้เข้ามาช่วยไอ้หมึกไว้ เพราะมันรักไอ้หมึกเหมือนพี่ชาย ไอ้เดี่ยวคิดจะช่วยไอ้หมึกลงแข่งควายกับสมพงศ์ และต่อยมวยกับไอ้มาดในงานประจำปีของหมู่บ้าน เพื่อหาเงินมาใช้หนี้แทนไอ้หมึก ไอ้เดี่ยวชนะทั้งการแข่งมวยและแข่งควาย ทำให้ไอ้มาดและสมพงศ์เจ็บแค้นในตัวไอ้เดี่ยวมากขึ้นไปอีก และมันยิ่งแค้นมากขึ้นเมื่อเห็นทับทิมมีใจให้กับไอ้เดี่ยว
คืนนั้นหลังจากการแข่งชกมวย เสือเม่น(อภิชาติ ชูสกุล)ลอบเข้าไปตัดเศียรพระในโบถส์ ไอ้เดี่ยวเห็นก็ตามไปขัดขวางระหว่างทาง ไอ้มาดและสมพงศ์ซึ่งไม่พอใจไอ้เดี่ยว ได้แอบดักทำร้ายไอ้เดี่ยว ไอ้มาดใช้มีดฟันคอไอ้เดี่ยวตายคาที่
ท่ามกลางสายฝนที่โปรยปราย เสียงฟ้าร้องคำรามก้อง บังเกิดสายฟ้าฟาดผ่าลงตรงเศียรพระนั้นละลาย หลอมรวมเป็นหนึ่งเดียวกับร่างไอ้เดี่ยว ไอ้เดี่ยวฟื้นคืนชีพขึ้นมากลายเป็นผีหัวขาด กลับไปจัดการกับพวกมารศาสนาและชำระแค้นกับคนที่ฆ่ามัน นำความสงบสุขกลับคืนมาแก่หมู่บ้านได้อีกครั้งก่อนที่ร่างของมันจะหายไปพร้อมกับแสงตะวันของวันใหม่ และหัวใจรักของทับทิม.
ฌานิศ ใหญ่เสมอ รับบท เดี่ยว
นพวรรณ ศรีนิกร รับบท ทับทิม
ธนิสร สัตยมงคล รับบท ไอ้มาด
ปราปต์ปฎล สุวรรณบาง รับบท สมพงศ์
ไอริณ ศรีแกล้ว รับบท สา
เทพ โพธิ์งาม รับบท อาจารย์โกร๋น
โน้ต เชิญยิ้ม รับบท กำนันเข้ม
ถั่วแระ เชิญยิ้ม รับบท เสี่ยย้ง
อภิชาติ ชูสกุล รับบท เสือเม่น
ชูศรี เชิญยิ้ม รับบท หมึก
จาตุรงค์ มกจ๊ก รับบท เผือก
ค่อม ชวนชื่น รับบท โก๊ะ
โย่ง เชิญยิ้ม รับบท พ่อของทับทิม
ชุมพร เทพพิทักษ์ รับบท หมอผี
สีเทา รับบท หลวงตา
ล้อต๊อก รับบท มัคทายก
อุดม ชวนชื่น รับบท ชาวบ้าน
ดี๋ ดอกมะดัน รับบท เจ้าของบ่อน
เด๋อ ดอกสะเดา รับบท กรรมการเวทีมวย
ดู๋ ดอกกระโดน รับบท
โหน่ง ชะชะช่า รับบท อาแปะโรงรับจำนำ
ศรีหนุ่ม เชิญยิ้ม รับบท ช่างตัดผม
เป็ด เชิญยิ้ม รับบท นายอำเภอ
เพชร ดาราฉาย รับบท ปลัดอำเภอ
น้อย โพธิ์งาม รับบท เมียช่างตัดผม
เพชร โพธิ์ทอง รับบท
ดอน จมูกบาน รับบท ตากล้วย
จเร เชิญยิ้ม รับบท ลูกน้องกำนันเข้ม
เต๋อ เชิญยิ้ม รับบท ลูกน้องกำนันเข้ม
ตูมตาม เชิญยิ้ม รับบท ลูกน้องกำนันเข้ม
หน่อย เชิญยิ้ม รับบท เจ้าของร้านยาดอง
จอย ชวนชื่น รับบท แม่ค้าตลาด
รัญญา ศิยานนท์ รับบท แม่ของเดี่ยว
สามารถ พยัคฆ์อรุณ รับบท พ่อของเดี่ยว
หนู เชิญยิ้ม รับบท ผีกองกอย
เหี่ยวฟ้า รับบท
สายัณห์ ดอกสะเดา รับบท กรรมการมวย
ตี๋ ดอกสะเดา รับบท สมุนเจ้าของบ่อน
เหลือเฟือ มกจ๊ก รับบท เด็กวัด
สมเจต พยัฆโส รับบท
โป๊งเหน่ง เชิญยิ้ม รับบท สมุนเสี่ยย้ง
เต่า เชิญยิ้ม รับบท กรรมการแข่งควาย
สุเทพ สีใส รับบท ชาวบ้าน
ยาว ลูกหยี รับบท ชาวบ้าน
หยอง ลูกหยี รับบท หลวงพี่
หม่อมเหยิน รับบท นักแทงกบ
พวง เชิญยิ้ม รับบท
นงค์ เชิญยิ้ม รับบท
โจ๊ก เชิญยิ้ม รับบท